Eeskujuliku töö eest
Medal "Eeskujuliku töö eest" (vene keeles медаль «За трудовое отличие») oli Nõukogude Liidu autasu (medal), mida anti töölistele, põllumajandustöötajatele, inseneridele, teenindus-, transpordi-, ehitus- ja kaubandusettevõtete ning kultuuri- ja teadusasutuste töötajatele silmapaistvate töötulemuste eest, samuti saavutuste eest teaduse, tehnika ja kultuuri valdkondades. Medal asutati 27. detsembril 1938. Esimene medal anti välja 15. jaanuaril 1939, viimane 21. detsembril 1991. Kokku on medali saanud umbes 2 146 400 inimest.